Luftskibsbasen i Tønder

Luftskibsbasen i Tønder eller det offisielle tyske navn V. (fünfte) Marine-Luftschiff-Detachement Tondern ble etter forslag den 16. september 1914 fra det tyske krigsministerium oppført et par km nord for Tønder som Tysklands nordligste lufthavn til den Den tyske keiserlige flåtes luftskip.

Under Første verdenskrig skjedde det tre store Hydrogen-eksplosjonsartede branner på basen med tap av fem zeppelinere, herunder de to siste i bombardementet 19. juli 1918. Basens tre luftskipshaller ble revet og området ble inntil 2002 benyttet av Tønder kaserne.

Bygningene 
Det tyske firmaet Arthur Müller & Co. stod for byggingen av de to første hallene, likeledes bl.a. fire haller i midten. Den tredje hall i Tønder ble bygget av M.A.N. (Maschinenfabrik Augsburg-Nürnberg, antagelig med prefabrikerte elementer bygget ved fabrikken i Gustavsburg ved Mainz vest for Frankfurt), likeledes også den monteringsshallen som ble bygget i 1912 i Potsdam og hall nr. fire i Nordholz.

 I første byggefase vinteren 1914-1915 ble det bygget mannskapsbarakker til 500-600 mann 
 Den første og sydligste luftskipshallen, Marine , med en lengde på 180 meter, bredde 40 m og høyde 31 m, stod den 16. desember 1914 til rådighet for nødberedskap og 19. februar 1915 klar til innsats og ble endelig levert i mars, men ble omdøpt 9. november samme år til Tobias 
 Den neste luftskibshallen, Joachim, med samme dimensjoner var ferdig 21. mars 1915 og ble leveret i april, men omdøpt 9. november til Toni
 Den tredje og nordligste hallen på 242 meter var en dobbelthall bygget til to zeppelinere, som stod ferdig den 10. september 1915 var nødberedskapsklar og stod helt ferdig 17. januar 1916 og ble kalt Toska.
 Samtidig med Toska ble det sommeren 1915 oppført et kullbasert gassverk med kapasitet på 8 000 m³ vannstoffgass i døgnet.
 Det ble bygget en flyhangar med lengde 78 m, bredde 25 m og høyde 12 m og en landingsbane.
 Den landbruksskolen som ble bygget i Tønder i 1922 ble innrettet med kontorer til offiserskorpset. Her ble toktene over Nordsjøen planlagt.
 Dessuten ble det bygget en ammunisjonsbunker kalt Himmelbjerget, et vannforsyningsanlegg, et varmeanlegg og togskinner med tilslutning til Tønder stasjon, peilesender og radiotelegrafistasjon med mere.
 Basen ble fra 1916 en del av Sikringsstilling Nord

Hendelser i Tønder 
Fullt utbygget i 1916 var luftskipsbasen bemannet med 14 offiserer og 574 menige, med mulighet til å tilkalle ytterligere 100 mann fra den nærliggende Landsturmbataillon Tondern.
 17. februar 1915 forsøkte L 3 og L 4 å nå den uferdige luftskipsbasen i snøvær fra syd, men havarerte i Danmark
 28. mars 1915 ankom Parseval Luftskib 25 og 25. april 1915 ankom den første zeppeliner L7 
 17. november 1915 brant L18 i den ennå ikke færdigbygde Toska-hallen under påfylling av hydrogen  pga. et gassrør som var lekk
 I mars 1916 ramlet L 22 mot porten i Toska-hallen og fikk hele forpartiet ødelagt
 28. desember 1916 brant L 17 og L 24, da L 24 ved buksering inn i Toska-hallen ble antent av en lampe
 6. mars 1918 fløy det siste av basens fem Albatros D.III jagerfly bort, efter at det var skjedd adskillige havarier på landingsbanen
 19. juli 1918 ble det gjennomført et bombardement av seks britiske Sopwith Camel-fly, som rammet Toska-hallen, hvor L 54 og L 60 brant opp, samt Tobias-hallen, hvor en lenkeballong tok fyr.

Tokt  fra Tønder 
Zeppelinene fra Tønder, noen ganger i samarbeide med luftskipsbase fra andre baser, særlig i Fuhlsbüttel ved Hamburg og Nordholz ved Cuxhaven, utførte mange rekognoseringer (også kalt oppklaringstokt) over Nordsjøen og Skagerrak og enkelte angrepstokt over Storbritannia.

Fem zeppelinere  på tokt fra basen i Tønder kom aldri tilbake:
 2. februar 1916: L 19 treffes av geværskudd fra den vestfrisiske øya Ameland og nødlander i havet, men til tross for et engelsk fiskefartøy i farvannt drukner alle
 3. mai 1916: L 20 nødlander syd for Stavanger, alle overlever og interneres
 4. mai 1916: L 7 rammes i 1 200 meters høyde og nødlander på Horns Rev og blir skutt i brann av en ubåt, som tar syv til fange, mens ni omkommer.
 21. august 1917: L 23 skytes i brann fra 2 km høyde 40 km vest for Stadil Fjord av et en-seters jagerfly fra et hangarskip, alle omkommer
 20. oktober 1917: L 45 nødlander i Sydøstfrankrike etter å ha deltatt i det såkalte Silent Raid, alle overlever og sendes i krigsfangeleir

Rivning av luftskipshallene
Ved bombeangrep 19. juli 1918 ble den midterste Toni-hallen delvis revet, for senere å bli gjenoppbygd på øya Sylt ved Flughafen Sylt, som åpnet i 1919.
Basen fikk etter angrepet status som nødflyplass og Toska-hallen ble reparert i all hast, men rakk ikke å bli tatt i bruk innen krigens avslutning 11. november 1918.
Hallen Tobias ble revet i 1919.
Dobbelthallen revet i 1921-1922.
Materialene solgt på auksjon.

I begynnelsen av november 1918 ble det opprettet et arbeider- og soldatråd i Tønder, som overtok kontrollen over luftskipsbasen og avvæpnet offiserene fra 7. november i takt med matrosoprøret i Kiel og November-revolusjonen.

Området ble ved gjenforeningen 1920 overtatt av det danske militære og store deler ble beplantet med skog. Tønder kaserne og gasverket ble bygget om til eksersersplass og innrettet til militært øvelsesområde. Da kasernens ble stengt i 2002 overtok  Soldaterskoven av Lindet Statsskovdistrikt.

Zeppelin- & Garnisonsmuseum Tønder åpnet 1999 med en utstilling om stedets historie.

Referanser

Eksterne lenker 
 En Luftskibsbase i Tønder Zeppeliner i Tønder - dengang.dk
 Zeppelinerbasen i Tønder - graenseforeningen.dk
 Zeppelin Basen i Tønder - fortress-scandinavia.dk
 Zeppelinernes æra i Tønder - Kristeligt Dagblad 3. januar 2009.
 Marineluftskibe - vimu.info
 Tønder - forgottenairfields.com
 Tønder - ronaldv.nl

Tysklands forsvar